અમદાવાદ: થલતેજના બારોટવાસમાં રહેતી પરિણીતાની તેના પતિએ ગળું દબાવી હત્યા કરી લાશને હેબતપુર ફાટક નજીક બાવળની ઝાડીઓમાં ફેંકી દીધી હતી, જેમાં પોલીસે આરોપી પતિ ચેતનની ધરપકડ કરી છે, પરંતુ આ હત્યા કેસમાં હજુ અનેક સવાલ ઊભા થઇ રહ્યા છે. મૃતકના પરિવારજનોના જણાવ્યા મુજબ ચેતને જ્યારે હત્યા કરી ત્યારે હિનાએ કપડાં પહેરેલાં હતાં, પરંતુ જ્યારે તેની લાશ મળી ત્યારે શરીર ઉપર એકેય કપડું હતું નહીં. ઉપરાંત તેનો મોબાઇલ પણ ગાયબ છે.